पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमितों की संख्या बढ़ने पर कोविड जिला प्रभारी आनंदी लाल वैष्णव ने कोरोना संक्रमित लोगों से बात की। जिला प्रभारी आनंदीलाल वैष्णव ने वार्ड नंबर 12 एवं वार्ड नंबर 16 में कोरोना संक्रमित लोगों से मिलकर उनके रहन-सहन एवं दवाइयों के बारे में जानकारी ली। वहीं वार्ड नंबर 12 में कोरोना संक्रमित से एक जने के मौत होने पर कोवीड जिला प्रभारी आनंदी लाल वैष्णव ने परिजनों से बात की तो मृतक के भाई विमल पारीक ने बताया कि उनियारा अस्पताल में खांसी जुकाम एवं बिमार रोगियों का तक इलाज नहीं होता है, इस कारण भाई की तबीयत खराब होने पर उपचार के लिए अन्य जगह ले गए थे।
यह बात सुनकर जिला प्रभारी आनंदीलाल वैष्णव ने नाराजगी व्यक्त करते हुए ब्लॉक सीएमएचओ डॉ राधेश्याम मेहर को कहा कि अस्पताल की हालत सुधारें, अन्यथा कायर्वाही की जाएगी। वहीं मृतक के भाई ने जिला प्रभारी को अस्पताल के बारे में कई शिकायत बताई। जिला प्रभारी आनंदीलाल वैष्णव ने आशा सहयोगिनी से भी वार्ता कर आवश्यक दिशा निर्देश दिए।
इस अवसर पर डीएसपी प्रदीप गोयल, थाना प्रभारी राधाकिशन मीणा, कार्यवाहक तहसीलदार एवं सोप नायब तहसीलदार रवि मीणा, गिरदावर राजेश नारायण जोशी, ब्लॉक सीएमएचओ डॉ राधेश्याम मेहर, विकास अधिकारी प्रेम चंद बेरवा, स्वास्थ्य निरीक्षक रामकिशन बेरवा सहित कई विभाग के अधिकारी मौजूद थे। जहां सरकार एवं प्रशासन कोरोना संक्रमित व्यक्ति को मिलने पर आइसोलेशन होम में रखने के लिए पाबंद कर रही है। वही कोवीड जिला प्रभारी आनंदी लाल वैष्णव एवं चिकित्सा विभाग, राजस्व विभाग के कर्मचारियों की मौजूदगी में निरीक्षण के दौरान वार्ड नंबर 12 में एक कोरोना पॉजिटिव घर से निकल कर खेत में जा रहा था, तो जिला प्रभारी ने उससे वार्ता करके जानकारी ली एवं पूछा भी कहां जा रहे हो तो संक्रमित व्यक्ति ने खेत में जाना बताया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn